text: সিরিয়ায় বিমান ও ক্ষেপণাস্ত্র হামলা চালিয়েছে ইসরায়েল – GBnews24.com
  জিবিনিউজ24 ডেস্ক || যুদ্ধ বিমান ও ভুমি থেকে ক্ষেপণাস্ত্র ছুড়ে সিরিয়ার রাজধানী দামেস্কের কাছে কয়েকটি সামরিক চৌকিতে হামলা চালিয়েছে ইসরায়েল। স্থানীয় সময় মঙ্গলবার সকালে এই হামলা চালানো হয়ে বলে দাবি করেছে সিরিয়ান সেনাবাহিনী।
  সিরিয়ার রাষ্ট্রীয় টেলিভিশনে দেশটিতে ক্ষমতাসীন আসাদ সরকারের পক্ষ থেকে একটি বিবৃতিতে বলা হয়, প্রথমে ইসরায়েলের কয়েকটি যুদ্ধবিমান লেবাননের আকাশসীমার ভেতরে থেকে সিরিয়ার রাজধানী দামেস্কের কাছে আল-কুতায়ফা এলাকায় ক্ষেপণাস্ত্র নিক্ষেপ করে। জবাবে সিরিয়ার আকাশা প্রতিরক্ষা বাহিনী ইসরায়েলের একটি যুদ্ধবিমানকে গুলি করে।
  এরপর ইসরায়েল পুনরায় ভুমি থেকে রকেট হামলা চালায়। যা সিরিয়ার সেনারা ধ্বংস করে। সিরিয়ার কাছ থেকে দখল করা গোলান হাইটস থেকে ওই হামলা চালায় ইসরায়েল।
  এরপর ইসরায়েলি যুদ্ধ বিমান থেকে আরো চারটি রকেট হামলা চালানো সিরিয়ায়। সিরিয়া এর একটি ধ্বংস করতে সক্ষম হয়। কিন্তু বাকি তিনটি রকেট ব্যাপক ক্ষয়ক্ষতি করেছে।
  এ ব্যাপারে ইসরায়েলি সেনাবাহিনী কোনো মন্তব্য করতে রাজি হয়নি।
  গত আগস্টে ইসারয়েলের বিমানবাহিনীর প্রধান বলেন, তার বাহিনী সিরিয়ায় ১০০ বার হামলা চালিয়েছে।
  কারণ সিরিয়ার ভুমি ব্যবহার করে লেবাননের হিজবুল্লাহ সংগঠনকে অস্ত্র পাঠায় ইরান। সেসব অস্ত্র ইসরায়েলের বিরুদ্ধে ব্যবহার করবে হিজবুল্লাহ।